da en da da da fr da en nb de da da da sv de en de da en en de sv da da da da da da da da da en da en da da da da da da da da fr en da da es da de da da da da da da da da da da da da da it pt da war da da da da da da da da da da da da da da da vi war sv da da da da da da da da cs sv en da en nl da it en nb da da da da da da da da da de en da da da da da en da da nn nl da da da da fr de en da da da da da da da fr de sv nb
Studenterkager - Fru Østergaard med champagne, jordbær og marcipan
Sommeren er over os og lige om lidt springer dette års studenter ud.
Når studenten skal fejres, hører der ofte Champagne, jordbær og kransekage til.
Jeg giver her mit bud på små fine studenterkager, hvor jeg har kombineret ovennævnte i form af lækker champagnemousse, jordbærkompot og lækker marcipanbund.
Kagerne er flot pyntet med marcipan, så de ligner små studenterhuer og så er de toppet med friske bær.
Måske kender du en kommende student, som skal overraskes med disse små studenterkager. Det kræver dog lidt tålmodighed og moussen skal helst forberedes et par dage før.
NB: Er du ikke så vild med champagnemousse eller har du ikke lige champagne liggende på hylden, kan moussen erstattes med en lækker jordbærmousse.
Til 6 små kager, skal du bruge følgende:
200 g. Friske eller frosne jordbær
2 tsk. Vaniljepasta el. vaniljesukker
Husblas udblødes i koldt vand i min. 10 minutter.
Jordbær, sukker, vanilje og vand kommes i en gryde og bringes i kog. Lad det hele stå og småsimre i ca. 10 minutter – rør i gryden af og til.
Efter at jordbærrene er kogt, kan de med fordel stavblendes, så konsistensen bliver helt ensartet.
Vrid husblassen for vand og kom det i den stadig varme jordbærkompot og rør godt rundt indtil husblas er smeltet og fordelt.
Jordbærkompotten hældes i forme og kommes i fryseren.
Jeg brugte en silikoneform, med huller som er 4 cm. i diameter og ca. 2 cm. høje. Hvis du ikke har sådan en form, kan jordbærkompotten også hældes i en stor form (evt. en plastikbøtte) og fryses – derefter stikkes kompotten ud med en udstikker når det er frosset.
Når jordbærkompotten har været i fryseren i min. 4 timer eller gerne til næste dag, forberedes champagnemoussen eller alternativt jordbærmousse – se opskrift her (dog skal opskriften her halveres).
1 dl. Champagne el. Prosecco
½ dl. Konc. Hyldeblomstsaft
50 g. Hakket hvid chokolade
½ dl. Creme Fraiche
Udblød husblassen i koldt vand i min. 10 minutter.
Hak chokoladen fint og kom det i en ren skål.
Hæld hyldeblomstsaft og champagne i en gryde og varm det op til kogepunktet. Vrid husblas for vand og lad det smelte i den varme saft.
Hæld halvdelen af den varme saft over den hakkede hvide chokolade og lad det stå et par minutter før det røres godt sammen. Hæld nu den resterede saft over og rør den hvide chokolade og champagnesaft sammen til en glat creme.
Tilsæt creme fraiche i chokolade-/champagnecremen og rør det godt sammen og det bliver kølet ned.
Pisk fløden til en let skum.
Tilsæt forsigtigt champagnecremen til den letpiskede flødeskum og vend det nænsomt rundt indtil moussen er jævn.
Hæld champagnemoussen i silikoneforme med en diameter på 6-7 cm.
Har du ikke sådan en silikoneform, kan man sagtens lave sine egne forme ved at forme små cylindre af kageplast, hvori marcipanbunden skal lægge nederst, før moussen hældes ovenpå – det forhindrer moussen i at løbe ud.
Hvis champagnemoussen hældes i silikoneforme, skal bunden ikke på før efter frost.
Tag jordbærkompotten ud af fryseren og pres den frosne kompot let ned i champagnemoussen og stil moussekagerne tilbage i fryseren i min. 4 timer og gerne til næste dag.
Ønsker man i stedet at lave kagen med jordbærmousse i stedet for champagnemousse, benyttes denne opskrift: Lagkage med smag af sommer
Scroll ned til “Jordbærmousse” – halvér mængden i forhold til opskriften.
Marcipan og 1 æggehvide æltes godt sammen.
I en skål hældes flormelis, 2 æggehvider, hjortetaksalt og salt – det piskes godt sammen.
Derefter tilsættes marcipanen og det hele røres godt sammen til en ensartet masse.
Beklæd bunden i en springform (24-25 cm. i diameter) med bagepapir og hæld dejen heri.
Bag marcipanbunden i 30 minutter ved 175 grader (Alm. ovn).
Bunden hæver meget op under bagningen og falder sammen når den kommer ud, men det skal den gøre.
Lad bunden køle af.
Når bunden er afkølet stikkes den ud med en rund udstikker (6-7 cm. i diameter svarende til størrelsen på moussen).
Hvis du har lavet forme af kageplast, lægges de små runde marcipanbunde nederst i formene.
Samling og pyntning af kagerne
Hvis moussen er støbt i silikoneforme, tages de ud af fryseren og placeres ovenpå du udstukne marcipanbunde. Kan godt tages ud et par timer før de skal pyntes.
Friske bær (eks. jordbær, hindbær el. blåbær)
Ælt marcipan, flormelis og glukosesirup godt sammen.
Del marcipanen i 3 dele, den ene del skal være lidt større end de to andre. Den største mængde marcipan æltes godt sammen med hvid pastafarve og de andre dele farves i henholdsvis sort (til skyggen) og rød el. blå (farven på båndet).
Den hvide marcipan rulles ud og skæres ud i et bånd som er lidt højere end kagen.
Den rød el. blå marcipan rulles ud i et bånd på ca. 2 cm. bredde.
Til sidst rulles den sorte marcipan ud og udstikkes i en halvmåneform, som passer til skyggen.
Pynt kagerne – jeg har brugt guld-krymmel fra “Fun Cakes” til knapper på siden af huerne og til pynt i midten af kokarden.
Slut af med at pynte med friske jordbær, hindbær, blåbær m.v. ovenpå kagerne.
Kagerne er nu klar til at servere for de glade studenter.
Alma 3. juni 2022 at 9:41 pm
Har du ikke en video af hvordan man laver dem
Skriv en kommentar Afbryd
Hej jeg hedder Annette Østergaard Toft.
Her på bloggen kan du finde inspiration til kageopskrifter og mad. Jeg er en glad amatørbager, som bager kager på et niveau, hvor alle kan være med og så vil jeg bare rigtig gerne dele ud af mine opskrifter.
Derudover vil jeg vise nogle af mine mange kreative grafiske projekter. Samt give inspiration til sangskjulere, invitationer m.v.
Tak fordi du læser med!
Mazarinkage med jordbærskum (Glutenfri)
Limekage med hvid chokolade-/limecreme
Julekrans – brownie med smag af appelsin
Nu er der godt nok gået nogle dage siden de smukk
NYHED - Portvinsplakat Efter flere opfordringer,
Den her mazarinkage med jordbærskum og friske jor
Påsken står for døren, måske har du allerede f
♥️ I morgen er det Valentinsdag ♥️ Giv din
🌟🥂RIGTIG GODT NYTÅR🥂🌟 I dag har jeg
🌟Glædelig 3. Søndag i advent 🌟 Forleden da
Følg med på Instagram
Majken Brønserud til Nøddekage med passionsfrugtmousse
Emilie til Brownie-talkage med skumbanancreme
Ole Schmidt til Indbydelser/Invitationer – inspiration til din næste fest
Kagetapas - fem små nemme kager - Fru Østergaard til Mazarinkage med jordbærskum (Glutenfri)
Karina til Kagetapas – fem små nemme kager
Copyright 2022 - Fru Østergaard